text: Bókaframløga um fløgg og Magnus Heinason
text: #000001
text: Týskvøldið verða tvær upprunabøkur lagdar fram. Eina um heimsins fløgg og eina um Magnus Heinason
text: #000002
text: Týskvøldið kl. 19.30 verður forkunnug bókaframløgu á Reinsarínum í Tórsgøtu í Havn við tveimum upprunaføroyskum faktabókum til børn.
text: #000003
text: Talan er um “Magnus Heinason – hetja ella brotsmaður”, sum Páll Nolsøe hevur skrivað, og Jóannes Lamhauge hevur myndprýtt, og “Søgur um fløgg”, sum Beinta E. Danielsen hevur skrivað.
text: #000004
text: Visti tú, at føroyska flaggið, Merkið, fyrstu tíðina varð kallað ”studentaflaggið”? At summi lond velja at vísa ein part av síni mentan, søgu og siðvenju í flagginum? At eitt land í heiminum hevur tvey fløgg at skifta ímillum í friðartíð og krígstíð? At eitt flagg hevur ein lit, sum eingin annar hevur? Og at heimsins størsti hjálparfelagsskapur, Reyði Krossur, hevur trý ymisk eyðkennismerki?
text: #000007
text: Magnus Heinason – hetja ella brotsmaður
text: #000009
text: Í mong hundrað ár var hann hildin at vera ein hetja, men var hann tað? Síðan dagarnar hjá Magnusi Heinason hava fólk verið ymisk á máli um hann. Var Magnus Heinason ein hetja, sum fekk ein órættvísan deyða, ella ein brotsmaður, sum fekk revsingina, hann hevði uppiborið?
text: #000010
text: Magnus Heinason vaks upp í Føroyum í 16. øld. Hann var ævintýrari og sjógarpur og kendur víða um í Norðurlondum og Evropa fyri at stríðast ímóti sjórænarum, men ikki minst fyri at vera ógvuliga djarvur og snildur.
text: #000011
text: Í Føroyum minnast vit fyrst og fremst Magnus Heinason fyri, hvussu hann basti sjórænarum, sum herjaðu í Føroyum, og fyri at hann bygdi fyrsta skansan í Havn.
text: #000012
text: Grímur Sundstein á tingi fyri Fólkaflokkin
text: #000020